ΓΡΑΠΤΗ ΕΡΩΤΗΣΗ E-3452/97 υποβολή: Edith Mόller (V) προς την Επιτροπή (31 Οκτωβρίου 1997)

Θέμα: Οικολογική γεωργία στην Αστούρια

- ο Κανονισμός (ΕΟΚ) αριθ. 2092/91 ((ΕΕ L 198 της 22.7.1991, σελ. 1 )), της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής, θεσπίζει προθεσμία 9 μηνών εντός της οποία τα κράτη μέλη θα πρέπει να έχουν συμμορφωθεί με τα συστήματα ελέγχου και εξουσιοδότησης της οικολογικής γεωργίας 7

- με καθυστέρηση ενάμιση έτους σε σχέση με την προθεσμία που όρισε η ΕΕ, το Υπουργείο Γεωργίας, Αλιείας και Τροφίμων δημοσίευσε στις 22.10.1993 το βασιλικό διάταγμα 1852/1993 με το οποίο θεσπίζει (άρθρο 5) ότι «εναπόκειται στα αρμόδια όργανα των Αυτόνομων Διοικητικών Περιφερειών να ορίζουν μια αρμόδια αρχή και αρχές ελέγχου και, ενδεχομένως, να εξουσιοδοτούν και να επιβλέπουν ιδιωτικούς φορείς ελέγχου» 7

- τρία χρόνια μόνο αργότερα (διάταγμα 67/96 που δημοσιεύθηκε στις 13.11.1996) το Συμβούλιο Γεωργίας του Πριγκηπάτου της Αστούριας θεσπίζει τις σχετικές διατάξεις που απορρέουν από τον Κανονισμό ΕΟΚ 2092/91 και το βασιλικό διάταγμα 1852/1993, ορίζοντας το Συμβούλιο Γεωργίας ως αρμόδια αρχή στο Πριγκηπάτο της Αστούριας και δημιουργώντας το «Συμβούλιο Οικολογικής Γεωργικής Παραγωγής του Πριγκηπάτου της Αστούριας», με ευρύ φάσμα αρμοδιοτήτων μεταξύ των οποίων συγκαταλέγονται η προώθηση της κατανάλωσης και της διάδοσης των οικολογικών γεωργικών προϊόντων καθώς και τα μέσα ελέγχου, προώθησης, παραγωγής και συμβουλευτικής αρμοδιότητας σε θέματα οικολογικής, γεωργικής δραστηριότητας 7

- το Συμβούλιο Γεωργίας του Πριγκηπάτου δεν έχει ωστόσο ακόμη ορίσει τους εκπροσώπους των ενώσεων καταναλωτών, του ίδιου του Συμβουλίου Γεωργίας και του Συμβουλίου Κοινωνικών Υπηρεσιών, ούτε και Γραμματεία, πράγμα που καθηλώνει κάθε είδους δραστηριότητας του Συμβουλίου και εμποδίζει, ως εκ τούτου, τη δυνατότητα να ληφθούν υπόψη οι πλέον των 25 νέες αιτήσεις βιολογικών καλλιεργειών που έχουν ζητήσει την κατοχύρωσή τους, αναστέλλοντας κατά συνέπεια την ανάπτυξη αυτής της μορφής γεωργίας η οποία έχει μεγάλες δυνατότητες εξέλιξης και δημιουργίας θέσεων εργασίας, όπως αποδείχθηκε στις περισσότερες ευρωπαϊκές χώρες και σε άλλες ισπανικές Αυτόνομες Διοικητικές Περιφέρειες.

- το Συμβούλιο Γεωργίας του Πριγκηπάτου της Αστούριας δεν έχει ακόμη εγκρίνει τον κανονισμό λειτουργίας του Συμβουλίου παρόλο που οι παραγωγοί έχουν υποβάλει σχετική πρόταση εδώ και αρκετούς μήνες.

Είναι σε θέση η Επιτροπή να διευκρινήσει τι μέτρα προτίθεται να λάβει προκειμένου να ζητήσει από τις αρμόδιες ισπανικές αρχές την απεμπλοκή της έγκρισης της οικολογικής γεωργίας στην Αστούρια; Προτίθεται η Επιτροπή να εκκινήσει διαδιακασία για παράβαση υποχρέωσης κατά του ισπανικού κράτους και του Πριγκηπάτου της Αστούριας επειδή δεν συμμορφώθηκαν με τον κανονισμό ΕΟΚ αριθ. 2092/91, δυνάμει του άρθρου 169 της Συνθήκης ΕΕ;

Απάντηση του κ. Fischler εξ ονόματος της Επιτροπής (18 Δεκεμβρίου 1997)

Στις 4 Δεκεμβρίου 1989, το Υπουργείο Γεωργίας, Αλιείας και Τροφίμων της Ισπανίας δημοσίευσε διάταγμα, βάσει του οποίου ιδρύεται εποπτικό συμβούλιο με την ονομασία Συμβούλιο Οικολογικής Γεωργικής Παραγωγής, αρμόδιο για τον έλεγχο της βιολογικής παραγωγής. Ο οργανισμός αποτελεί κρατική αρχή. Το εν λόγω εποπτικό συμβούλιο υπαγόταν στο προαναφερόμενο Υπουργείο και εφάρμοζε τα κρατικά πρότυπα του τελευταίου.

Όταν ψηφίστηκε και τέθηκε σε ισχύ ο κανονισμός (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής, η Κυβέρνηση της Ισπανίας θέσπισε το εν λόγω εθνικό εποπτικό συμβούλιο και του ανέθεσε καθήκοντα εθνικού επιθεωρητή, σύμφωνα με τις διατάξεις του κανονισμού. Επομένως, η συγκεκριμένη κρατική αρχή εφάρμοζε αποτελεσματικά τον κανονισμό στις Αστούριες, μέχρι τη στιγμή που η περιφερειακή κυβέρνηση (Πριγκηπάτο των Αστουριών) ανέλαβε την ευθύνη του ελέγχου, τον Απρίλιο του 1996.

Το 1993, η Κυβέρνηση της Ισπανίας έθεσε σε εφαρμογή διαδικασία αποκέντρωσης. Οι περιφερειακές κυβερνήσεις άρχισαν βαθμιαία να θέτουν σε ισχύ τον κανονισμό (ΕΟΚ) αριθ. 2092/91, και το εν λόγω εθνικό εποπτικό συμβούλιο ήταν υπεύθυνο για την εφαρμογή του κανονισμού έως το πέρας της διαδικασίας αποκέντρωσης, εφαρμόζοντας τις διατάξεις που περιλαμβάνονται στο διάταγμα του Υπουργείου Γεωργίας, Αλιείας και Τροφίμων, στις 28 Δεκεμβρίου 1993.

Σύμφωνα με τις πληροφορίες που διαθέτει η Επιτροπή, ο κανονισμός (ΕΟΚ) αριθ. 2092/91 εφαρμόζεται στις Αστούριες από το 1992. Σύμφωνα με τον κατάλογο των επιχειρήσεων των Αστουριών, το 1995 στις εν λόγω διατάξεις υπάγονταν δεκεπέντε επιχειρήσεις, και δεκαέξι το 1996.

Όσον αφορά τις διαμαρτυρίες σχετικά με την καθυστέρηση εφαρμογής του κανονισμού (ΕΟΚ) αριθ. 2092/91 στις Αστούριες, η Επιτροπή θα ζητήσει περαιτέρω πληροφορίες από την Κυβέρνηση της Ισπανίας. Αν, βάσει των πληροφοριών αυτών, αποκαλυφθεί ότι δεν τηρούνται επαρκώς οι δεσμεύσεις που προβλέπονται στον κανονισμό, ενδέχεται να κινηθούν οι διαδικασίες παραβίασης των διατάξεων του κοινοτικού δικαίου.